CELEX: 62021TN0074
Language: sl
Date: 2021-02-05 00:00:00
Title: Zadeva T-74/21: Tožba, vložena 5. februarja 2021 – Teva Pharmaceutical Industries in Cephalon/Komisija

22.3.2021   
            
            
               SL
            
            
               Uradni list Evropske unije
            
            
               C 98/34
            
         
      Tožba, vložena 5. februarja 2021 – Teva Pharmaceutical Industries in Cephalon/Komisija
      (Zadeva T-74/21)
      (2021/C 98/39)
      Jezik postopka: angleščina
      
         Stranke
      
      
         Tožeči stranki: Teva Pharmaceutical Industries Ltd (Petach Tikva, Izrael), Cephalon Inc. (West Chester, Pennsylvania, Združene države) (zastopnika: D. Tayar in S. Ortoli, odvetnika)
      
         Tožena stranka: Evropska komisija
      
         Predlog
      
      Tožeči stranki Splošnemu sodišču predlagata, naj:
      
                  —
               
               
                  Sklep Komisije C(2020) 8153, final, z dne 26. novembra 2020 v celoti razglasi za ničen;
               
            
                  —
               
               
                  razveljavi globi, ki sta bili v členu 2 izpodbijanega sklepa naloženi družbi Teva Pharmaceutical Industries Ltd. in družbi Cephalon Inc.;
               
            
                  —
               
               
                  podredno, znatno zmanjša globo, naloženo družbi Teva Pharmaceuticals Industries Ltd;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata štiri razloge.
      
                  1.
               
               
                  Prvi tožbeni razlog: Komisija je napačno uporabila pravo in napačno ugotovila dejstva s tem, da je zadevni sporazum opredelila kot omejevanje konkurence zaradi cilja.
               
            
                  2.
               
               
                  Drugi tožbeni razlog: Komisija je napačno uporabila pravo in napačno ugotovila dejstva s tem, da je sporazum o poravnavi opredelila za omejevanje konkurence zaradi posledic.
               
            
                  3.
               
               
                  Tretji tožbeni razlog: Komisija je napačno uporabila člen 101(3) PDEU.
               
            
                  4.
               
               
                  Četrti tožbeni razlog: globi, naloženi družbama Teva in Cephalon, bi morali biti razveljavljeni ali pa bi morala biti vsaj globa, naložena družbi Teva, znatno zmanjšana.